Babelscape/SREDFM huggingface dataset:
Κολόμπο

thumb|right|Το Κολόμπο
Το Κολόμπο ((σιναλέζικα: කොළඹ, Ταμίλ: கொழும்பு) είναι η μεγαλύτερη πόλη και οικονομική πρωτεύουσα του νησιωτικού κράτους της Σρι Λάνκα. Είναι το οικονομικό κέντρο του νησιού και ένας τουριστικός προορισμός. Βρίσκεται στη δυτική ακτή του νησιού, κοντά στη διοικητική πρωτεύουσα Κότε και αποτελεί το μεγαλύτερο λιμάνι της χώρας. Στην πόλη κατοικούν περίπου 681.000 κάτοικοι. Είναι επίσης διοικητική πρωτεύουσα της Δυτικής Περιφέρειας και πρωτεύουσα της επαρχίας του Κολόμπο. Το Κολόμπο είναι ένα πολυσύχναστο και ζωντανό μέρος με ένα μείγμα σύγχρονης ζωής, αποικιακών κτιρίων και ερειπίων.

Λόγω του μεγάλου φυσικού του λιμανιού και της στρατηγικής του θέσης πάνω στους εμπορικούς δρόμους που ένωναν Ανατολή με Δύση, το Κολόμπο ήταν ήδη γνωστό στους εμπόρους της αρχαιότητας 2.000 χρόνια πριν. Όμως έγινε πρωτεύουσα του νησιού μόνο όταν η Σρι Λάνκα έγινε μέρος της Βρετανικής Αυτοκρατορίας το 1815 και παρέμεινε πρωτεύουσα όταν το κράτος απέκτησε την ανεξαρτησία του το 1948. Το 1978, όταν οι διοικητικές λειτουργίες μεταφέρθηκαν στο Κότε, το Κολόμπο παρέμεινε οικονομική και εμπορική πρωτεύουσα.
Ιλκέρ Μπασμπούγ

Ο Ιλκέρ Μπασμπούγ (Τουρκικά: "İlker Başbuğ", 29 Απριλίου 1943) είναι Τούρκος στρατιωτικός που έχει διατελέσει αρχηγός του Γενικού Επιτελείου του τουρκικού στρατού.
Πόρτο-Νόβο

thumb|right|270px|Τέμενος στο Πόρτο-Νόβο
Το Πόρτο-Νόβο ("Porto-Novo") είναι πόλη στον Κόλπο της Γουινέας και πρωτεύουσα του Μπενίν στη Δυτική Αφρική. Αποτελεί λιμάνι και ένα από τα κυριότερα αστικά κέντρα της Αφρικής. Είναι επίσης έδρα του διαμερίσματος Ουεμέ. Διαθέτει μουσεία, καταστήματα, ενώ εκεί εδρεύει το Ινστιτούτο Εφαρμοσμένης Έρευνας. Ιδρύθηκε το 16ο αιώνα.
Δήμος Αλυζίας

Ο Δήμος Αλυζίας ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ξηρομέρου. Έδρα του Δήμου Αλυζίας ήταν το χωριό Κανδήλα, το οποίο είναι το μεγαλύτερο σε έκταση και πληθυσμό. Εκεί, κατά την αρχαιότητα, υπήρχε η αρχαία πόλη Αλυζία, η οποία στην περίοδο ακμής της είχε περίπου 35.000 πληθυσμό.
Γιάννης Παπαθεοδώρου

Ο Γιάννης Παπαθεοδώρου (γεν. Αρτάκη, 27 Σεπτεμβρίου 1963) είναι Χαλκιδαίος προπονητής, πρώην ποδοσφαιριστής, διεθνής με την Εθνική ομάδα των Ελπίδων, ο οποίος αγωνιζόταν σε όλες τις θέσεις της άμυνας.

Ξεκίνησε την καριέρα του στον Α.Ο. Αρτάκη και στο Εθνικό Ερασιτεχνικό Πρωτάθλημα και συνέχισε στον Α.Ο. Χαλκίδα, στις αρχές της δεκαετίας του ’80. Το Δεκέμβριο του 1983 μεταγράφηκε στο Αιγάλεω, κατόπιν υποδείξεως του τότε προπονητή της Αθηναϊκής ομάδας Γιάννη Μαντζουράκη.

Το καλοκαίρι του 1987 υπέγραψε με μεγάλες προσδοκίες στον ΟΣΦΠ, που εκείνη την εποχή είχε συλλέξει ότι καλύτερο υπήρχε στην ελληνική ποδοσφαιρική αγορά.

Ταξίδεψε με τους ερυθρόλευκους για προετοιμασία στις ΗΠΑ, αλλά στάθηκε άτυχος, αφού ένας τραυματισμός «φρέναρε» την εξέλιξή του.

Την επόμενη χρονιά αγωνίσθηκε στον Εθνικό Πειραιώς, για να καταλήξει το Δεκέμβριο του 1989 στην Καλαμάτα και τη Γ’ Εθνική. Το Δεκέμβριο του 1990 επέστρεψε στο Αιγάλεω, με το οποίο συμμετείχε στο πρωτάθλημα Β’ Εθνικής, τη σεζόν 1991-92.

Έμεινε ελεύθερος το φθινόπωρο του 1992 και γύρισε στην Εύβοια.

Ασχολείται με την προπονητική. Έχει διατελέσει βοηθός προπονητή στον Α.Ο. Χαλκίδας δίπλα στον Νίκο Παντέλη και πρώτος προπονητής στον Α.Ο. Λήλας Μίστρου στον Α.Ο. Πισσώνα Α΄ τοπικό Εύβοιας, στον Α.Ο. Στρωπόνων Β΄ τοπικό Εύβοιας, στον Α.Ο. Σχηματαρίου Α΄ τοπικό Βοιωτίας, στον Α.Ο. Δάφνης Ερυθρών Α΄ τοπικό Βοιωτίας, όπου πανηγύρισε και την άνοδο στο περιφερειακό πρωτάθλημα και παρέμεινε προπονητής της μέχρι τον Ιανουάριο. Κατόπιν ανέλαβε τον ΑΟ Ν. Αρτάκης για δυο χρονιές Α' τοπικό Ευβοίας.
Γιασάρ Μπουγιούκανιτ

Ο Γιασάρ Μπουγιούκανιτ ("Mehmet Yaşar Büyükanıt", 1940-2019) ήταν Τούρκος στρατιωτικός και πρωταγωνιστής των πολιτικών γεγονότων του 2007-2008.

Γεννήθηκε την 1η Σεπτεμβρίου 1940 στην Κωνσταντινούπολη και εντάχθηκε στο πεζικό. Το 1959 κατατάχθηκε στο Στρατιωτικό Λύκειο του Ερζινκάν. Υπηρέτησε στα γραφεία του ΝΑΤΟ στο Βέλγιο και τη Νάπολη ενώ στη συνέχεια ανέλαβε διοικητής του 7ου Σώματος Στρατού. Διετέλεσε διευθυντής του Κλάδου Επιχειρήσεων του τουρκικού Γενικού Επιτελείου, υπαρχηγός του Γενικού Επιτελείου και διοικητής της 1ης Στρατιάς. Ανέλαβε επίσης διοικητής του στρατού ξηράς. Την περίοδο 1997 - 2000 υπηρέτησε σε περιοχές Κούρδων στην Τουρκία. Το 2006 ο εισαγγελέας της πόλης Βαν απήγγειλε εναντίον του στρατηγού για σύσταση συμμορίας, απόπειρα επηρεασμού της Δικαιοσύνης και πλαστογραφία, κατηγορώντας τον ως εγκέφαλο της βομβιστικής επίθεσης που έγινε σε κουρδικό βιβλιοπωλείο στην περιοχή Σεμντινλί. Ο εισαγγελέας λίγο αργότερα παύθηκε και ο Μπουγιούκανιτ αθωώθηκε.

Στις 31 Ιουλίου 2006 ο πρόεδρος Αχμέτ Νετζντέτ Σεζέρ υπέγραψε το διάταγμα του προβιβασμού του Μπουγιούκανιτ στη θέση του αρχηγού του Γενικού Επιτελείου. Από τη θέση του αρχηγού του Γενικού Επιτελείου είχε ενεργή συμμετοχή στις προεδρικές και βουλευτικές εκλογές του 2007 στηρίζοντας τις πάγιες θέσεις των κεμαλιστών.

Αντικαταστάθηκε τον Αύγουστο του 2008 από τον αρχηγό των Χερσαίων Δυνάμεων στρατηγό Ιλκέρ Μπασμπούγ.

Απεβίωσε σε ηλικία 79 ετών στις 21 Νοεμβρίου 2019, τρεις μέρες μετά τον θάνατο της συζύγου του.
Αντριάν Μπαρμπολούτσι

Ο Αντριάν Μπαρμπολούτσι ("Adrian Barbullushi", 12 Δεκεμβρίου 1968) είναι Αλβανός παλαίμαχος διεθνής ποδοσφαιριστής, ο οποίος αγωνίσθηκε στην Ελλάδα τη δεκαετία του 1990.

Ήρθε στην Ελλάδα το καλοκαίρι του 1991 για την ομάδα του Α.Ο. Αιγάλεω, με το οποίο έλαβε μέρος στο πρωτάθλημα της Β' Εθνικής και – παρά τον υποβιβασμό του «Σίτι» - άφησε άριστες εντυπώσεις, ως ένας ικανότατος κεντρικός επιθετικός.

Το καλοκαίρι του 1992 επιχείρησε να μετεγγραφεί στον Ιωνικό Νικαίας, αλλά η μετακίνησή του καθυστέρησε αρκετούς μήνες λόγω δικαστικής εμπλοκής. Τελικά υπέγραψε στην ομάδα της Νίκαιας, με την οποία έπαιξε 2 χρονιές στην Α’ και μία στη Β’ Εθνική κατηγορία, με σημαντική προσφορά. Τον Δεκέμβριο του 1995 ήταν στον Α.Ο. Χανιά και πέτυχε 7 γκολ σε 17 συμμετοχές στη Γ' Εθνική.

Έκλεισε την καριέρα του στην Ελλάδα αγωνιζόμενος σαν παίκτης της Χαλκηδόνας, με την οποία κατέκτησε τίτλο στη Δ΄Εθνική, το 1999. Τα τελευταία χρόνια ασκεί το επάγγελμα του προπονητή ποδοσφαίρου στην Ελλάδα. Την περίοδο 2013-14 βρισκόταν στον "πάγκο" του Αργοναύτη Πειραιά.
Λαμπέρ Β΄ του Λανς

Ο Λαμπέρ Β΄ του Λανς (περί το 1030 - 1054) ήταν Γάλλος ευγενής.
Ευστάθιος Α΄ της Βουλώνης

O Ευστάθιος Α΄ της Βουλώνης (πέθανε το 1049) από τον Οίκο της Φλάνδρας ήταν Κόμης της Βουλώνης (1025 – 1049). Ήταν το μόνο τέκνο τού Βαλδουίνου Β΄, κόμη της Βουλώνης και της Αντελίνας, κόρης τού Αρνούλφου, κόμη της Ολλανδίας. Το 1024 διαδέχθηκε τον πατέρα του, έγινε επίσης κόμης τού Λανς. Το 1028 επικύρωσε την ίδρυση Συλλόγου τού καθεδρικού στο κάστρο του στο Λανς και παρά το ότι οι απολογισμοί δείχνουν ότι το Λανς πέρασε περί το 1036 στον (4ο εξάδελφό του) Βαλδουίνο Ε΄ κόμη της Φλάνδρας, το κάστρο κατείχε ακόμη ο Ευστάθιος Α΄ και το κληροδότησε στον γιο του Λαμπέρ Β΄.

Κατά την ανηλικότητα τού Βαλδουίνου Δ΄ κόμη της Φλάνδρας, ο πάππος τού Ευσταθίου Α΄, ο Αρνούλφος Γ΄ αποσπάστηκε από τη Φλάνδρα και λειτουργούσε ως ανεξάρτητος πρίγκιπας· το ίδιο έκανε ο πατέρας τού Ευστάθιου Α΄ και ο ίδιος ο Ευστάθιος Α΄. Όταν το 995 ο Βαλδουίνος Δ΄ ενηλικιώθηκε, επιχείρησε να ανακτήσει αρκετά από τα ανεξάρτητα κάστρα και να επεκτείνει τα όρια της Φλάνδρας. Αυτό προκάλεσε αξιοσημείωτη έχθρα μεταξύ τού Βαλδουίνου Δ΄ και τού πατέρα τού Ευστάθιου Α΄, όταν όμως το 1035 ο Βαλδουίνος Ε΄ έγινε κόμης της Φλάνδρας, αυτός και ο Ευστάθιος Α΄ συνεργάστηκαν σε αρκετές επιχειρήσεις, όπως σε μερικά καταστατικά και στον περιορισμό της δύναμης των καστελάνων-επιτρόπων αββαείων, περιλαμβανομένου τού αββαείου τού Σαιν-Μπερτίν στη Φλάνδρα.
Ο Ευστάθιος Α΄ συμμάχησε με τους βασιλείς της Αγγλίας: νύμφευσε τον γιο του Ευστάθιο Β΄ με τη Γκόντα των Ουέσσεξ, αδελφή τού Εδουάρδου του "Ομολογητή" της Αγγλίας. Η Γκόντα ήταν κόρη τού Έθελρεν Β΄ τον "Ανέτοιμου" της Αγγλίας, του οποίου η σύζυγος Έμμα της Νορμανδίας ήταν αδελφή τού Ριχάρδου Β΄ δούκα της Νορμανδίας. Συμμάχησε και με τους δούκες τού Οίκου της Νορμανδίας. Υπό τον Ευστάθιο Α΄ οι κόμητες της Βουλώνης έγιναν εξέχοντες στη βόρειο Γαλλία, αυτός απεβίωσε το 1049.
Γκέοργκ Κρίστιαν Φύκσελ

Ο Γκέοργκ Κρίστιαν Φύκσελ (γερμανικά: "Georg Christian Füchsel", Ιλμενάου, 14 Φεβρουαρίου 1722 - Ρούντολσταντ, 20 Ιουνίου 1773) ήταν Γερμανός ιατρός και στη συνέχεια γεωλόγος. Θεωρείται ο πρωτοπόρος στην ανάπτυξη της στρωματογραφίας και στη μελέτη των γεωλογικών στρωμάτων της πατρίδας του.

Ο Φύκσελ ξεκίνησε την ιατρική του πρακτική το 1756 ενώ τον επόμενο χρόνο ανέλαβε την οργάνωση των φυσιογνωστικών συλλογών του Φρειδερίκου Καρόλου (του τελευταίου πρίγκηπα του γερμανικού πριγκιπάτου του Σβάρτσμπουργκ - Ρούντολστατ) του οποίου από το 1767 υπήρξε ο προσωπικός και ανακτορικός ιατρός. Τρία χρόνια μετά ανέλαβε διευθυντής βιβλιοθηκονόμος του πριγκιπάτου. Σ΄ αυτόν οφείλεται η ιδέα της στρωματογραφικής μελέτης των γεωλογικών σχηματισμών και υπήρξε από τους πρώτους στη καταγραφή μετρήσεων τομών στρωσιγενών πετρωμάτων.

Ο Φύκσελ είναι και ο πρώτος που εξέδωσε γεωλογικό χάρτη της Γερμανίας και των πέριξ αυτής περιοχών.
Λαοθόη

Στην ελληνική μυθολογία με το όνομα Λαοθόη είναι γνωστά τα παρακάτω τρία διαφορετικά πρόσωπα:

# Η μητέρα του Θέστορα από τον Απόλλωνα, και επομένως γιαγιά του γνωστού μάντη του Τρωικού Πολέμου Κάλχα.
# Κόρη του βασιλιά των Λελέγων Άλτεω, μητέρα του Λυκάονα και του Πολυδώρου, τους οποίους απέκτησε από τον Πρίαμο. Εγγόνια της ήταν ο Πάνδαρος και ο Ιάπυξ. Αυτή η Λαοθόη αναφέρεται στην "Ιλιάδα" (Φ 85 και Χ 48).
# Μία από τις Θεσπιάδες.
Λαονόμη

Στην ελληνική μυθολογία με το όνομα Λαονόμη είναι γνωστά τα παρακάτω τρια διαφορετικά πρόσωπα (δυο από τη Βοιωτία και ένα από τη Λοκρίδα):

# Η σύζυγος του Αλκαίου και μητέρα του Αμφιτρύωνα.
# Η θυγατέρα του Αμφιτρύωνα και της Αλκμήνης, ετεροθαλής αδελφή του Ηρακλή (από την ίδια μητέρα). Η Λαονόμη αυτή, παντρεύτηκε κατά μία εκδοχή τον Εύφημο, Βοιωτό γιο του θεού Ποσειδώνα, Αργοναύτη και δημιουργό της νήσου Θήρας.
# Η σύζυγος του Οδοιδόκου και μητέρα του Οϊλέα (Οϊλεύς), του βασιλιά της Λοκρίδας.
Ελεονώρα Μελέτη

Η Ελεονώρα Μελέτη (17 Σεπτεμβρίου 1978) είναι Ελληνίδα δημοσιογράφος, παρουσιάστρια, ραδιοφωνική παραγωγός και blogger.
Αδελαΐδα της Νορμανδίας

Η Αδελαΐδα της Νορμανδίας (1026 – 1090) ήταν κόρη του Ροβέρτου Α΄ της Νορμανδίας και αδελφή του Γουλιέλμου του κατακτητή, πιθανώς από διαφορετική μητέρα. Όταν ο Γουλιέλμος ο κατακτητής έγινε βασιλιάς της Αγγλίας, ως αδελφή του πήρε τον τίτλο της πριγκίπισσας και της κόμισσας του Ωμάλ.
Ο πρώτος γάμος της Αδελαΐδας με τον Ενγκούεραντ Β΄, κόμη του Ποντιέ έδωσε στον Γουλιέλμο τον Κατακτητή έναν ισχυρό σύμμαχο στην Άνω Νορμανδία. Το "Συμβούλιο της Ρεμς" (1049) ακύρωσε τον γάμο του Γουλιέλμου του Κατακτητή με την Ματθίλδη της Φλάνδρας, την ίδια τύχη είχαν ο Ευστάθιος Β΄ της Βουλώνης και ο Ενγκούεραντ Β΄ του Ποντιέ που είχε παντρευτεί ήδη την Αδελαΐδα. Ο πρώτος γάμος της Αδελαΐδας ακυρώθηκε και τακτοποιήθηκε για την ίδια δεύτερος γάμος με τον Λαμπέρ Β΄ του Λανς, μικρότερο γιο του Ευστάθιο Α΄ της Βουλώνης, δημιουργήθηκε έτσι νέα συμμαχία ανάμεσα στην Νορμανδία και την Βουλώνη. 

Ο Λαμπέρ Β΄ του Ποντιέ έπεσε σε μάχη κοντά στην Λιλ (1054), βοηθούσε τον Βαλδουίνο Ε΄ της Φλάνδρας εναντίον του αυτοκράτορα Ερρίκου Γ΄. Μετά την χηρεία της η Αδελαΐδα αποσύρθηκε στα κτήματα της στο Ωμάλ που είχε πάρει σαν προίκα με τον πρώτο της σύζυγο Ενγκούεραντ Β΄ του Ποντιέ, ασχολήθηκε έντονα με την θρησκεία και έδωσε πολλά δώρα στην εκκλησία. Η Αδελαΐδα της Νορμανδίας κλήθηκε να παντρευτεί σε τρίτο γάμο με έναν πολύ μικρότερο άντρα σε ηλικία τον Όντο της Καμπανίας. Ο Όντο φαίνεται αρκετά υποτιμημένος σε σχέση με τους προηγούμενους συζύγους, εμφανίζεται μονάχα σε ένα διάταγμα του Γουλιέλμου του Κατακτητή και δεν δέχτηκε γη στην Αγγλία, η σύζυγος του κυβερνούσε μόνο χάρη στα δικά της δικαιώματα. Ο Γουλιέλμος ο Κατακτητής έδωσε στην αδελφή του τον ναό της Αγίας Τριάδας στην Καέν, την πόλη Λα Χομ στην Κοταντέν και μια υπόσχεση για την κομητεία του Ωμάλ σαν ισόβιο ενοίκιο. Στο Domesday Book καταγράφεται σαν "κόμισσα της Αλβαρανίας", είχε μια μεγάλη σειρά από εκτάσεις στο Σάφοκ με το Έσσεξ. Μετά τον θάνατο του τρίτου συζύγου της Όντο πήρε δώρο την ηγεμονία του Χόλντερνες που μεταβιβάστηκε μετά τον θάνατο της (πριν το 1090) στον γιο τους Στέφανο.
Συνήγορος του Πολίτη

Ο Συνήγορος του Πολίτη είναι ανεξάρτητη διοικητική αρχή που έχει ως δηλωμένο σκοπό τη διαμεσολάβηση μεταξύ των πολιτών και της Διοίκησης, δηλαδή των δημοσίων υπηρεσιών, των Οργανισμών Τοπικής Αυτοδιοίκησης (ΟΤΑ), των Νομικών Προσώπων Δημοσίου Δικαίου (ΝΠΔΔ) και ορισμένων επιχειρήσεων κοινής ωφέλειας. Η διαμεσολάβηση αποσκοπεί στην προστασία των δικαιωμάτων των πολιτών, την υπεράσπιση του πολίτη έναντι διακρίσεων εις βάρος του, την καταπολέμηση της κακοδιοίκησης και την τήρηση της νομιμότητας. Η διερεύνηση ξεκινάει κατόπιν έγκαιρης αναφοράς του πολίτη, αφού πρώτα έχει γίνει προσπάθεια να επιλυθεί το ζήτημα με τον ίδιο τον φορέα και εφόσον η προσπάθεια απέβη άκαρπη ή προβληματική.

Στην Ελλάδα, ο θεσμός αυτός καθιερώθηκε με τον ιδρυτικό νόμο 2477 του 1997, με την προσθήκη του νέου νόμου 3094/2003. Διεθνώς είναι γνωστός ως Διαμεσολαβητής (Ombudsman), θεσμός που υπάρχει σε 85 χώρες σε όλο τον κόσμο και σε 27 ευρωπαϊκές χώρες.
Ζοακίμ Ραφαέλ Μπράνκο

Ο Ζοακίμ Ραφαέλ Μπράνκο ("Joaquim Rafael Branco") είναι πολιτικός από το Σάο Τομέ και Πρίνσιπε, αρχηγός του κόμματος Κίνημα για την Απελευθέρωση του Σάο Τομέ και Πρίνσιπε/Σοσιαλδημοκρατικό Κόμμα (MLSTP/PSD).
Ιωάννης Ζαμπέλιος

Ο Ιωάννης Ζαμπέλιος ήταν Έλληνας δραματικός ποιητής και δικαστικός. Υπήρξε επίσης εθνικός αγωνιστής και μέλος της Φιλικής Εταιρείας.
Αντριέν Ουνγκμπετζί

Ο Αντριέν Ουνγκμπετζί ("Adrien Houngbédji", 1942-) είναι πολιτικός από το Μπενίν. Πρόεδρος του Κόμματος για τη Δημοκρατική Ανανέωση ("Parti du renouveau démocratique", PRD), έχει κατέλθει υποψήφιος σε όλες τις προεδρικές εκλογές από το 1991. Από το 1991 ως το 1995 υπηρέτησε στο αξίωμα του προέδρου της Εθνοσυνέλευσης. Υπήρξε ο τελευταίος πρωθυπουργός της αφρικανικής χώρας ως την κατάργηση του αξιώματος, το 1998.
Έντγκαρ Έθελινγκ

Ο Έντγκαρ Έθελινγκ ή Έντγκαρ ο Εξόριστος ("Edgar Ætheling", 1051 - 1126), βασιλιάς της Αγγλίας (1066), ο τελευταίος από τον Οίκο του Ουέσσεξ, υπήρξε γιος του Εδουάρδου του εξορίστου και της Αγκάθας και εγγονός του Έντμουντ του σιδηρόπλευρου. Ανακηρύχθηκε βασιλιάς της Αγγλίας αλλά δεν στέφθηκε ποτέ, καθώς η Αγγλία είχε ήδη κατακτηθεί από τους Νορμανδούς υπό τον Γουλιέλμο τον Κατακτητή. Γεννήθηκε στην Ουγγαρία στην οποία ο πατέρας του πέρασε το μεγαλύτερο μέρος της ζωής του, αφού η οικογένειά του είχε εξοριστεί από την εποχή που η Αγγλία κατακτήθηκε από τον Κνούτο (1016). Η μητέρα του ήταν συγγενής του Γερμανού αυτοκράτορα αλλά η ταυτότητά της δεν έχει εξακριβωθεί. Οι γονείς του είχαν άλλες δύο κόρες, την Αγία Μαργαρίτα της Σκωτίας και την Χριστίνα, αλλά ο ίδιος υπήρξε ο μοναδικός τους γιος.
Ιμπέρ Μαγκά

Ο Κουτουκού Ιμπέρ Μαγκά ("Coutoucou Hubert Maga", 1916-2000) ήταν ο πρώτος πρόεδρος της Δαχομέης (σημερινού Μπενίν), όταν η χώρα έγινε ανεξάρτητη από τη Γαλλία, τον Αύγουστο του 1960. Επί γαλλικής διοίκησης υπηρέτησε στο αξίωμα του πρωθυπουργού της Δαχομέης, λίγο πριν την ανεξαρτησία.
Αχμέτ Ουγιαχία

Ο Αχμέτ Ουγιαχία (1952-, ) είναι Αλγερινός πολιτικός, πρωθυπουργός του αραβικού κράτους από τις 15 Αυγούστου 2017 ως τις 12 Μαρτίου 2019. Υπηρέτησε στο αξίωμα του πρωθυπουργού και άλλες τρεις θητείες, τις περιόδους 1995-98, 2003-06 και 2008-12.
Εμίλ Ντερλέν Ανρί Ζινσού

Ο Εμίλ Ντερλέν Ανρί Ζινσού ("Émile Derlin Henri Zinsou", 1918-2016) ήταν πολιτικός από το Μπενίν. Υπήρξε πρόεδρος της Δαχομέης, όπως ήταν γνωστή η χώρα το μεγαλύτερο μέρος της διακυβέρνησής του, από το 1968 ως το 1969.
Νισεφόρ Σολιό

Ο Νισεφόρ Σολιό ("Nicéphore Dieudonné Soglo", 1934-) είναι πολιτικός από το Μπενίν, πρωθυπουργός του αφρικανικού κράτους την περίοδο 1990-91 και πρόεδρος από το 1991 ως το 1996. Από το 2003 ως το 2015 ήταν δήμαρχος της Κοτονού.
Ζιστέν Αχομαντεγκμπέ-Τομετέν

Ο Ζιστέν Αχομαντεγκμπέ-Τομετέν ("Justin Ahomadegbé-Tomêtin", 16 Ιανουαρίου 1917 - 8 Μαρτίου 2002) ήταν πολιτικός από το Μπενίν. Υπηρέτησε ως πρωθυπουργός της χώρας τη δεκαετία του 1960 και ως πρόεδρος το 1972, μέχρι την ανατροπή του σε πραξικόπημα.
Κριστόφ Σολιό

O Κριστόφ Σολιό ("Christophe Soglo", 28 Ιουνίου 1909 - 7 Οκτωβρίου 1983) ήταν αξιωματικός του στρατού και πολιτικός από το Μπενίν. Υπήρξε σημαίνουσα πολιτική προσωπικότητα της χώρας κατά την περίοδο της πολιτικής αστάθειας και των αναίμακτων αλλά συχνών πραξικοπημάτων της δεκαετίας του ‘ 60.
Ίρμγκαρντ Μέλερ

Η Ίρμγκαρντ Μέλερ ("Irmgard Maria Elisabeth Möller", γεννήθηκε στις 13 Μαΐου 1947 στο Μπίλεφελντ) είναι μία Γερμανίδα πρώην τρομοκράτης και μέλος της λεγόμενης «πρώτης γενιάς» της τρομοκρατικής οργάνωσης Φράξια Κόκκινος Στρατός (RAF).
1-βουτένιο

Το 1-βουτένιο είναι οργανική χημική ένωση, που περιέχει άνθρακα και υδρογόνο, με χημικό τύπο C4H8 και σύντομο συντακτικό τύπο CH3CH2CH=CH2. Είναι μέλος της ομόλογης σειράς των αλκενίων, με τέσσερα (4) άτομα άνθρακα.
Το χημικά καθαρό 1-βουτένιο, στις «συνηθισμένες συνθήκες», δηλαδή σε θερμοκρασία 25 °C και υπό πίεση 1 atm, είναι άχρωμο, άοσμο και εξαιρετικά εύφλεκτο αέριο. Στην εμπορική του μορφή είναι αναμεμειγμένο με ίχνη κάποιου οσμοθέτη, συνήθως κάποια θειόλη, η οποία του δίνει χαρακτηριστική οσμή και έτσι το κάνει εύκολα ανιχνεύσιμο ακόμα και σε πολύ μικρές συγκεντρώσεις, στην ατυχή περίπτωση διαρροής του.

Συνήθως μεταφέρεται και αποθηκεύεται σε υγρή μορφή υπό πίεση, γιατί έτσι καταλαμβάνει πολύ μικρότερο όγκο. Είναι πολύ λίγο διαλυτό στο νερό αλλά διαλύεται εύκολα στην αλκοόλη. Ανήκει στα λεγόμενα «υγραέρια».
Δήμος Βύσσας

Ο Δήμος Βύσσας ήταν δήμος του νομού Έβρου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ορεστιάδας. Βρισκόταν στο βορειοανατολικό τμήμα του νομού. Βρισκόταν στην πεδιάδα της Ορεστιάδας, καταλάμβανε έκταση 170.179 στρεμμάτων και είχε (πραγματικό) πληθυσμό 8184 κατοίκους. Έδρα του ήταν η Νέα Βύσσα.
Λάφρια

Τα Λάφρια ήταν αρχαία ελληνική θρησκευτική εορτή που την τελούσαν μία φορά τον χρόνο στην Πάτρα προς τιμή της θεάς Λαφρίας ή «Λαφρίας Αρτέμιδος». Ο Παυσανίας περιγράφει λεπτομερώς την εορτή αυτή. Κατά τον περιηγητή, η λατρεία της Λαφρίας Αρτέμιδος είχε έρθει εκεί από την Καλυδώνα, πράγμα πιθανό, καθώς η Λαφρία επονομαζόταν και «Αιτωλή» ή «Αιτωλίς». Η λατρεία μεταφέρθηκε στην Πάτρα οπωσδήποτε πριν από την αποστολή του λατρευτικού αγάλματος.

Τα Λάφρια διαρκούσαν δύο ημέρες. Κατά την πρώτη ημέρα της εορτής, η ιέρεια, που ενσάρκωνε τη θεότητα, ερχόταν με πομπή επάνω σε άρμα που το έσερναν ελάφια. Παράσταση του άρματος αυτού με την ιέρεια σώζεται σε νομίσματα της εποχής του Μάρκου Αυρηλίου. Τη δεύτερη ημέρα γινόταν η θυσία: Συγκέντρωναν γύρω από τον βωμό «σε κύκλο» ξύλα χλωρά και πάνω τους θυσίαζαν ήμερα και άγρια ζώα, ακόμα και λύκους και μικρές αρκούδες. Επίσης έβαζαν πάνω στον βωμό καρπούς από ήμερα δέντρα. Μόλις άναβαν τη φωτιά, τα ζώα προσπαθούσαν να φύγουν, αλλά τα έφερναν πάλι από την αρχή.

Η εορτή χαρακτηρίζει τη Λαφρία ως μία μορφή της παλαιότερης «Ποτνίας θηρών», δηλαδή της αφέντρας των άγριων ζώων, η οποία λατρευόταν από τα πολύ παλιά χρόνια σε ολόκληρη την Ελλάδα και πολύ αργότερα την παρομοίασαν με την Άρτεμι.
Λάτραμυς

Στην αρχαία ελληνική μυθολογία με το όνομα Λάτραμυς είναι γνωστός ένας γιος του θεού του κρασιού Διονύσου και της Αριάδνης. Ο Λάτραμυς γεννήθηκε στη νήσο Νάξο, όπου είχε εγκαταλειφθεί η Αριάδνη από τον Θησέα. Ως αδελφοί του Λατράμυος αναφέρονται οι Θόαντας, Οινοπίων, Πεπάρηθος, Στάφυλος, Ευάνθης και Ταυρόπολις.
Λαφρία

Στην ελληνική μυθολογία η Λαφρία ήταν μια αυτοτελής θεότητα που αργότερα ταυτίσθηκε με τη θεά Άρτεμη. Για μερικούς μελετητές το όνομα μαρτυρεί προελληνική καταγωγή. Για τη λατρεία της «Λαφρίας Αρτέμιδος» σε ορισμένους τόπους έχουμε άμεσες μαρτυρίες, ενώ για άλλους τόπους αυτή η λατρεία συμπεραίνεται από την ύπαρξη του Λαφριαίου ή Λαφρίου μήνα, καθώς και από νομίσματα: ο αναφερόμενος στην Ήλιδα και στην Κνίδο μήνας Ελάφιος και Ελάφριος παραπέμπει στο όνομα Λαφρία. Ο Παυσανίας περιγράφει λεπτομερώς την εορτή Λάφρια που γινόταν ετησίως στην Πάτρα. Κατά τον περιηγητή, η λατρεία της Λαφρίας Αρτέμιδος είχε έρθει εκεί από την Καλυδώνα, πράγμα πιθανό, καθώς η Λαφρία επονομαζόταν και «Αιτωλή» ή «Αιτωλίς». Η εορτή Λάφρια χαρακτηρίζει τη θεά ως μία μορφή της παλαιότερης «Ποτνίας θηρών», δηλαδή της αφέντρας των άγριων ζώων, η οποία λατρευόταν από τα πολύ παλιά χρόνια σε ολόκληρη την Ελλάδα και πολύ αργότερα την παρομοίασαν με την Άρτεμι. Λατρεία της Λαφρίας συναντάμε και στην Κεφαλληνία, όπου η θεά ταυτίζεται με τη Βριτομάρτιδα. Φαίνεται επίσης ότι τη λάτρευαν και στους Δελφούς, όπου υπήρχε και γένος που ονομαζόταν Λαφριάδαι.
Αντώνιος Μαρτελάος

Ο Αντώνιος Μαρτελάος (1754 – 1819) ήταν Έλληνας ποιητής από τα Επτάνησα. Απόγονος οικογένειας ευγενών της Ζακύνθου, διακρίθηκε με τις ιδιότητες του δάσκαλου και του ποιητή.
Διεθνής Εκκλησία του Τετραγωνικού Ευαγγελίου

H Διεθνής Εκκλησία του Τετραγωνικού Ευαγγελίου είναι παγκόσμια ευαγγελική, πεντηκοστιανή χριστιανική εκκλησία. Στην Ελλάδα συνδέεται με την Αποστολική Εκκλησία του Χριστού.

Η εκκλησία ιδρύθηκε το 1923 από την Έιμυ Σεμπλ Μακφέρσον, και είχε ως κέντρο της τον Angelus Temple, μια εκκλησία που χωρούσε 5.300 άτομα, στο Λος Άντζελες των Ηνωμένων Πολιτειών.

Η Εκκλησία του Τετραγωνικού Ευαγγελίου έχει ορθόδοξη Προτεσταντική θεολογία. Το όνομά της ("του Τετραγωνικού Ευαγγελίου") βασίζεται στις τέσσερις αλήθειες ότι: ο Ιησούς Χριστός είναι Σωτήρας, θεραπεύει, βαπτίζει με Άγιο Πνεύμα και είναι ο ερχόμενος Βασιλιάς.

Γνωστό μέλος της εκκλησίας ήταν ο ηθοποιός Άντονι Κουίν.
Λεάνειρα

Στην ελληνική μυθολογία με το όνομα Λεάνειρα είναι γνωστή η θυγατέρα του βασιλιά της Σπάρτης Αμύκλα σύμφωνα με τη "Βιβλιοθήκη Απολλοδώρου" (σε άλλες πηγές αυτή είναι η Λαοδάμεια). Η Λεάνειρα παντρεύτηκε τον Αρκάδα και μαζί απέκτησαν τον Έλατο και τον Αφείδαντα. Σύμφωνα όμως με την επικρατέστερη εκδοχή, ο Αρκάς απέκτησε αυτούς τους γιους με τη Νύμφη Ερατώ, όπως και τον Αζάνα.
Λειώδης

Στην ελληνική μυθολογία με το όνομα Λειώδης είναι γνωστός ένας από τους μνηστήρες της Πηνελόπης. Ο Λειώδης είχε ως επάγγελμα τη «θυοσκοπία», δηλαδή τη μαντεία από τα εντόσθια των σφαχτών των θυσιών. Στην καταγωγή ήταν Ιθακήσιος, γιος του Οίνοπα. Από τον Όμηρο στην "Οδύσσεια" (φ 144-174, χ 310-329) ο Λειώδης χαρακτηρίζεται ως σώφρων νέος. Ωστόσο, σκοτώθηκε και αυτός από τον Οδυσσέα. Σε αγγείο εικονίζεται χωρίς επιγραφή να ικετεύει γονατιστός τον Οδυσσέα, σκηνή που περιγράφεται ως εξής στην "Οδύσσεια":
"«Τότε ο Λειώδης έπεσε στα πόδια του Δυσσέα / κι έτσι με δάκρυα του 'λεγε και τον παρακαλούσε: / - Σπλαγχνίσου με και σώσε με Δυσσέα, σε ξορκίζω. / Γιατί ποτέ δεν πείραξα στο σπίτι σου γυναίκα / με λόγο είτε μ' αταίριαστο φέρσιμο και τους άλλους / μνηστήρες, όσοι τα' καναν, τους έλεγα να πάψουν. / `Ομως αυτοί δεν πείθονταν απ' το κακό ν' απέχουν, / γι' αυτό με θάνατο σκληρό τις αδικίες πληρώνουν. / Των σπλάχνων με είχαν ξηγητή κι αθώος θα πεθάνω, / ώστε κι οι πράξεις οι καλές στερνά δε βρίσκουν χάρη. / Τότε λοξά τον κοίταξε κι έτσι ο Δυσσέας του 'πε: / - Σπλάχνων κι αν ήσουν ξηγητής στους άλλους τους μνηστήρες, / πολλές φορές στο σπίτι μου θα το παρακαλούσες / του ποθητού μου γυρισμού να μη χαράξει η μέρα / κι απ' το γλυκό το ταίρι μου και συ παιδιά να κάμεις. / Μα απ' το σκληρό το θάνατο δε θα γλυτώσεις τώρα.»" (χ 310-325, μετάφραση Ζήσιμου Σίδερη)
Λάμπρος Αστέρης

Ο Λάμπρος Αστέρης (καλλιτεχνικό ψευδώνυμο του Δημητρίου Καραχάλιου, 1871 - 1942) ήταν Έλληνας δημοσιογράφος και ποιητής.
Short Message Service

Γραπτό μήνυμα σε [[κινητό τηλέφωνο]], με [[Λατινικό αλφάβητο|λατινικούς]] και [[κάντζι]] χαρακτήρες

Short Message Service γνωστό και ως" "SMS, είναι υπηρεσία της κινητής τηλεφωνίας, με την οποία ο χρήστης έχει τη δυνατότητα να αποστείλει ή να παραλάβει σύντομο γραπτό μήνυμα από άλλους χρήστες, στην οθόνη του κινητού του τηλεφώνου. 

Η λέξη είναι ακρωνύμιο των αγγλικών λέξεων Short Message Service που σημαίνει "Υπηρεσία Σύντομου Μηνύματος" και καθιερώθηκε για πρώτη φορά από τις εταιρείες κινητής τηλεφωνίας το 1992. Ένα απλό γραπτό μήνυμα ορίζεται στους 160 αλφαριθμητικούς χαρακτήρες, συμπεριλαμβανομένων και των κενών διαστημάτων. Πέραν του ορίου αυτού, ένα μήνυμα ανάλογα με τις δυνατότητες κινητού τηλεφώνου μπορεί να συνεχιστεί σε περισσότερους χαρακτήρες υπολογιζόμενο στη χρέωση του ως δεύτερο μήνυμα κ.ο.κ. 

Έχει υπολογιστεί πως το 74% των χρηστών κινητού τηλεφώνου παγκοσμίως χρησιμοποιούν αυτή την υπηρεσία, κάτι που μεταφράζεται σε περίπου 2,4 δισεκατομμύρια SMS ημερησίως. Στις περισσότερες περιπτώσεις χρησιμοποιείται αυτή η μέθοδος επικοινωνίας διότι το κόστος αποστολής ενός γραπτού μηνύματος είναι κατά πολύ μικρότερο από την απ' ευθείας συνομιλία. 

Τα τελευταία χρόνια πολλές εταιρείες παροχής κινητής τηλεφωνίας δίνουν τη δυνατότητα στους χρήστες να αποστείλουν SMS και μέσω ηλεκτρονικού υπολογιστή. Σ' αυτές τις περιπτώσεις η υπηρεσία παρέχεται δωρεάν ή με μικρή χρέωση. Επίσης πολύ διαδεδομένες τα τελευταία χρόνια είναι και οι υπηρεσίες μαζικής αποστολής SMS από τους χρήστες για εμπορικούς και ψηφοθηρικούς σκοπούς (παιχνίδια, διαγωνισμοί, κληρώσεις, συμμετοχή σε τηλεψηφοφορίες κλπ.) όπου το εκάστοτε κόστος ορίζεται από τον παροχέα και συνήθως είναι ακριβότερο (έως και πολλαπλάσιο) ενός συνηθισμένου μηνύματος.
Γιαμ

thumb|400px|right|Παραγωγή γιαμ το 2005
Γιαμ είναι το κοινό όνομα για ορισμένα είδη του γένους "Διοσκορέα" ("Dioscorea") (οικογένεια Dioscoreaceae). Είναι αιωνόβιες ποώδεις άμπελοι που καλλιεργούνται για την κατανάλωση αμυλούχων κονδύλων τους στην Αφρική, την Ασία, τη Λατινική Αμερική και την Ωκεανία. Υπάρχουν εκατοντάδες ποικιλίες μεταξύ των καλλιεργούμενων ειδών.

Ένα εντελώς διαφορετικό φυτό, η γλυκοπατάτα "(Ipomoea batatas)", καλείται επίσης «γιαμ» μερικές φορές σε μέρη των νότιων Ηνωμένων Πολιτειών και του Καναδά, αν και είναι πολύ απόμακρο από την οικογένεια Dioscoreaceae.
Πεδιαίος

Ο Πεδιαίος (Πηθκιάς ή Πηδιάς στην Κυπριακή διάλεκτο, Τουρκικά: Kanlı Dere) είναι ο μεγαλύτερος ποταμός - χείμαρρος της Κύπρου, με μήκος 98 χιλ.Το μέγιστο βάθος του φτάνει τα 10 μέτρα. Έχει τις πηγές του στην οροσειρά του Τροόδους, κοντά στο μοναστήρι του Μαχαιρά. Ρέει βορειοδυτικά, διασχίζοντας την πεδιάδα της Μεσαορίας και την πρωτεύουσα του νησιού Λευκωσία. Συνεχίζει την πορεία του προς τα ανατολικά, όπου καταλήγει στον κόλπο της Αμμοχώστου, κοντά στην αρχαία πόλη της Σαλαμίνας.
Έκρηξη της Τουνγκούσκα

right|thumb|325px|Δένδρα κτυπημένα από το ωστικό κύμα της Εκρήξεως της Τουνγκούσκα. Φωτογραφία από την αποστολή του Κούλικ (1927).
Η Έκρηξη της Τουνγκούσκα ή «Συμβάν της Τουνγκούσκα» ήταν μια πολύ μεγάλη έκρηξη που συνέβη σε μία ακατοίκητη περιοχή κοντά στον ποταμό Τουνγκούσκα, παραπόταμο του ποταμού Γενισέι της Σιβηρίας, στο σημερινό Κράι του Κρασνογιάρσκ της Ρωσίας, στις 7:14 π.μ. περίπου τοπική ώρα (3:14  θερινή ώρα Ελλάδας), στις 30 Ιουνίου 1908 (17 Ιουνίου με το παλαιό ημερολόγιο, το Ιουλιανό, που ήταν τότε ακόμα σε χρήση στη Ρωσία και στην Ελλάδα), ισοπεδώνοντας 1000 τ. χλμ δάσους, ενώ δένδρα σε ακόμα μεγαλύτερη απόσταση κυριολεκτικά φέρονταν να τσουρουφλίστηκαν.
Λέρνος

Στην ελληνική μυθολογία με το όνομα Λέρνος είναι γνωστός ένας γιος του Προίτου και της Σθενέβοιας, και εγγονός του Ναυπλίου του πρεσβύτερου. Με τη σειρά του ο Λέρνος, που έζησε στο Άργος, ήταν ο πατέρας του Ναυβόλου. Σύμφωνα με την ερμηνεία των ευημεριστών, ο Λέρνος ήταν κύριος του φρουρίου της Ύδρας, το οποίο άλωσε ο ήρωας Ηρακλής υπακούοντας σε διαταγή του Ευρυσθέως.
Κιτς

"Αντίγραφα του [[Δαβίδ του Μιχαήλ Άγγελου|αγάλματος του Δαβίδ]] του [[Μιχαήλ Άγγελος|Μιχαήλ Άγγελου]] φορώντας σκούφους του [[Άγιος Βασίλης|Αγίου Βασίλη]], [[Κιονοστοιχία|κιονοστοιχίες]], [[Τριανταφυλλιά|τριανταφυλλιές]] και [[Χριστούγεννα|Χριστουγεννιάτικα]] λαμπάκια σε μία "κιτς" αισθητική αντίληψη ([[Λος Άντζελες]] [[2005]])

O όρος κιτς (γερμανικά: "Kitsch"), πιθανότατα γερμανικής καταγωγής, χρησιμοποιείται κυρίως υποτιμητικά για την περιγραφή έργων τέχνης ή εν γένει αντικειμένων των οποίων η αισθητική θεωρείται ψεύτικη, επιτηδευμένη ή ευτελής, στερούμενη βαθιάς σκέψης, και με αποκλειστικό σκοπό την τέρψη του θεατή για οικονομικό όφελος. Αρχικά χρησιμοποιήθηκε αποκλειστικά για την περιγραφή έργων ζωγραφικής, και αργότερα η χρήση του επεκτάθηκε προς άλλες μορφές τέχνης. Συχνά ταυτίζεται με την έννοια του κακού γούστου.

Ως "κιτς" εννοούνται επίσης οι ευτελείς απομιμήσεις αληθινών έργων τέχνης, στη ζωγραφική, στην αρχιτεκτονική, στη λογοτεχνία, στη φωτογραφία, στον κινηματογράφο, στο θέατρο αλλά και στη μόδα. Στην "Κοινωνιολογία της Τέχνης", ο Άρνολντ Χάουζερ υποστήριξε πως το "κιτς" διαφέρει από άλλες προσφιλείς μορφές τέχνης, ως προς την τάση του να εκλαμβάνεται σοβαρά ως τέχνη ή να θεωρεί πως εκφράζει το ευγενές γούστο. Yπό αυτό το πρίσμα μπορεί να οριστεί ως ένα είδος παρασιτικής τέχνης με βασικό στόχο την κολακεία του θεατή και καταναλωτή της.

Φαίνεται πως ο όρος επινοήθηκε περίπου το 1870, στους καλλιτεχνικούς κύκλους του Μονάχου, ωστόσο η προέλευσή του παραμένει αβέβαιη. Σύμφωνα με μία ετυμολογική υπόθεση, προέρχεται από τον αγγλικό όρο "sketch" (σκετς, σκίτσo), τον οποίο χρησιμοποιούσαν Αγγλόφωνοι επισκέπτες ζητώντας από ντόπιους καλλιτέχνες σχέδια τοπίων ή άλλων θεμάτων. Κατά μία άλλη εκδοχή, ετυμολογείται από το δύσχρηστο γερμανικό ρήμα "kitschen" που σημαίνει "μαζεύω λάσπη στο δρόμο", παραπέμποντας στους τουρίστες που μάζευαν άκριτα έργα ζωγραφικής ή σχέδια. Για πολλά χρόνια ο όρος είχε ξεχαστεί, για να επανέλθει ως διεθνής πλέον τη δεκαετία του '30.

Δεδομένου ότι το γούστο είναι έννοια υποκειμενική και το κακό γούστο από μόνο του δεν είναι μομφή γι αυτόν που στερείται γούστου και δεδομένου ότι το καλό γούστο δεν είναι έμφυτη ικανότητα αλλά αποκτάται με την αγωγή, την παιδεία και τη συνήθεια, τότε το κακό γούστο γίνεται Κιτς όταν συνοδεύεται με το ψέμα και όταν κάποιος φανερά άσχετος άνθρωπος με το αισθητικό γεγονός, επιμένει να έχει στενές σχέσεις με την τέχνη, προσπαθώντας να την πλασάρει ως τέχνη.

Στις μέρες μας ο όρος Κιτς έχει ξεφύγει από την αισθητική αντίληψη της τέχνης κι έχει επεκταθεί γενικότερα στον προσδιορισμό του κακού γούστου στην περίπτωση που είναι γενικά παραδεκτός, γιατί αντικειμενικά ένας τέτοιος προσδιορισμός είναι αδύνατος. Μάλιστα τα τελευταία χρόνια έχει προκύψει και ο νεολογισμός "«Κιτσαριό»" ή και "«Καρακιτσαριό»" (σε υπερβολικό βαθμό).
Πέτερ Χόμαν

Ο Πέτερ Χόμαν ("Peter Homann", 1936 - ...) είναι Γερμανός δημοσιογράφος και ιδρυτικό μέλος της ακροαριστερής τρομοκρατικής οργάνωσης Φράξια Κόκκινος Στρατός (RAF), που έδρασε στη Δυτική Γερμανία. Ήδη το 1970 όμως εγκατέλειψε την οργάνωση.
Παύλος Κουρούπης

Ο Παύλος Κουρούπης (1929 - 1974) ήταν Έλληνας στρατιωτικός.

Γεννήθηκε το 1929 στην Καλαμάτα, στα Δενδρά Μεσσηνίας. Κατά την τουρκική εισβολή έφερε το βαθμό του αντισυνταγματάρχη και ήταν διοικητής του 251 ΤΠ. Υπερασπίστηκε με πείσμα την Κύπρο καταφέρνοντας να καθηλώσει την τουρκική απόβαση για 2 μέρες στην ακτή του όρμου Πεντεμίλι διοικώντας 2 μόνο λόχους. Στη συνέχεια αναγκάστηκε να οπισθοχωρήσει, μη μπορώντας η λιγοστή δύναμη που αντιστεκόταν να αναχαιτίσει τα τουρκικά άρματα. Υπερασπιζόμενος την Κερύνεια δέχτηκε καταιγισμό πυρών κατά τη διάρκεια αντεπίθεσης την οποία διέταξε ο ίδιος. Από τις 22 Ιουλίου 1974 μέχρι σήμερα θεωρείται αγνοούμενος, μαζί με τον υποδιοικητή της ομάδας του, ταγματάρχη Τσιάκκα.
Ντίρε Ντάουα

Η Ντίρε Ντάουα (αμχ.: ድሬዳዋ) - είναι πόλη στην ανατολική Αιθιοπία και έδρα του ομώνυμου διοικητικού διαμερίσματος της χώρας. Ο πληθυσμός της μητροπολιτικής περιοχής το 2005 ήταν 398.000 κάτοικοι. Είναι βιομηχανικό και διαμετακομιστικό κέντρο, κόμβος του σιδηροδρόμου «Αντίς Αμπέμπα - Τζιμπουτί». Έχει διεθνές αεροδρόμιο, και βρίσκεται στο δρόμο προς την πόλη της Χαρέρ. Ιδρύθηκε το 1902 σαν σταθμός του σιδηροδρόμου.
300px|thumb|left|Σιδηρόδρομοι «Αντίς Αμπέμπα - Τζιμπουτί» στη Ντίρε Ντάουα

Κατηγορία:Πόλεις της Αιθιοπίας
Κρίστοφ Βάκερνάγκελ

Ο Κρίστοφ Βάκερνάγκελ ("Christof Michael Wackernagel", 27 Αυγούστου 1951) είναι Γερμανός ηθοποιός και συγγραφέας. Από το 1977 μέχρι το 1983 ήταν μέλος της ακροαριστερής τρομοκρατικής οργάνωσης Φράξια Κόκκινος Στρατός (RAF), που έδρασε στη Δυτική Γερμανία.
Κοσμοδρόμιο του Μπαϊκονούρ

400px|thumb|Το Διαστημικό Κέντρο του Μπαϊκονούρ
Το Κοσμοδρόμιο του Μπαϊκονούρ είναι το κύριο διαστημοδρόμιο της Ρωσίας. Λειτουργεί από τις 2 Ιουνίου του 1955 και βρίσκεται στην περιοχή Μπαϊκονούρ (ρωσ. Байконур, καζ. Байқоңыр, "πλούσια κοιλάδα") του Καζακστάν. Πρόκειται για το μεγαλύτερο αλλά και το παλαιότερο διαστημικό κέντρο στον κόσμο. Από εκεί έχουν εκτοξευτεί περίπου 2.500 διαστημόπλοια και έχουν αναχωρήσει περισσότεροι από 130 κοσμοναύτες στα 50 χρόνια λειτουργίας του.

Μετά την κατάρρευση της Σοβιετικής Ένωσης και την ανεξαρτησία του Καζακστάν, η Ρωσία μισθώνει το κοσμοδρόμιο, καθώς, παρότι διαθέτει άλλα δύο για εκτοξεύσεις δορυφόρων, μόνον από αυτό μπορούν να ξεκινήσουν επανδρωμένες αποστολές στο Διεθνή Διαστημικό Σταθμό (ISS).
Τζίμα

Η Τζίμα (αμχ.: ጅማ, αγγλικά: "Jimma") είναι η μεγαλύτερη πόλη στη νοτιοδυτική Αιθιοπία. Έχει πληθυσμό 159.009 κατοίκων. Βρίσκεται στην περιοχή Ορόμια. Είναι κέντρο ξυλείας και παραγωγής καφέ.
Φιλοστόργιος

Ο Φιλοστόργιος (περ. 368- περ. 439) γεννήθηκε στη Βορισσό της Καππαδοκίας και ήταν εκκλησιαστικός ιστορικός.
Τάνα

Η Λίμνη Τάνα βρίσκεται στη βορειοδυτική Αιθιοπία. Από αυτή πηγάζει ο Γαλάζιος Νείλος ο οποίος είναι ένας από τους δύο ποταμούς που σχηματίζουν τον Νείλο (ο άλλος είναι ο Λευκός Νείλος).

Η Λίμνη Τάνα βρίσκεται σε υψόμετρο 1.830 μ. πάνω από τη θάλασσα, έχει έκταση 2.156 τετραγωνικά χιλιόμετρα και μέγιστο βάθος 14 μ. Αποτελεί την μεγαλύτερη λίμνη της Αιθιοπίας. Περίπου 50 ποταμοί εκβάλλουν στην λίμνη αυτή ο μεγαλύτερος από τους οποίους είναι ο Μικρός Αμπάι. Το επίπεδο νερού της λίμνης κυμαίνεται ανάλογα με την εποχή. Στη λίμνη υπάρχουν περισσότερα από 20 νησιά. Σε μερικά από αυτά βρίσκονται χριστιανικά μοναστήρια και εκκλησίες.


Κατηγορία:Λίμνες της Αιθιοπίας
Μάινταλ

Το Μάινταλ (γερμ. "Maintal") είναι μια πόλη στο κρατίδιο της Έσσης στη Γερμανία. Βρίσκεται μεταξύ της Φρανκφούρτης (στη μητροπολιτική περιοχή της) και της Χάναου και έχει 37.660 κατοικους. Ιδρύθηκε το 1974 από τέσσερις ανεξάρτητες κοινότητες το Ντέρνιγκχαϊμ (Dörnigheim), το Μπίσοφσχαϊμ (Bischofsheim), το Χόχστατ (Hochstadt) και το Βαχενμπούχεν (Wachenbuchen). 

Ο Δήμος Μάινταλ έχει αδελφοποιηθεί με την Κατερίνη.
Peugeot 403

To Peugeot 403 ήταν ένα μεσαίο οικογενειακό αυτοκίνητο που παρήχθη από τη γαλλική αυτοκινητοβιομηχανία Peugeot, από τον Απρίλιο του 1955 έως τον Οκτώβριο του 1966. Συνολικά κατασκευάστηκαν 1.214.126 αντίτυπα σειράς 403. Υπήρξε το πρώτο μοντέλο στην ιστορία της εταιρείας που ξεπέρασε το 1 εκατομμύριο παραγόμενων μονάδων, εν μέρει λόγω και του πετρελαιοκινητήρα που ήταν διαθέσιμος στο μοντέλο από τον Οκτώβριο του 1959 και μετά. Έγινε έτσι και το πρώτο, χρονολογικά, μοντέλο της Peugeot με κινητήρα πετρελαίου.
Εθνικό και Καποδιστριακό Πανεπιστήμιο Αθηνών

Το Εθνικό και Καποδιστριακό Πανεπιστήμιο Αθηνών (συντομογραφία: ), το οποίο συνήθως αναφέρεται απλώς ως Πανεπιστήμιο Αθηνών, αποτελεί ανώτατο εκπαιδευτικό ίδρυμα που δραστηριοποιείται στην Αθήνα.

Ιδρύθηκε με νόμο της αντιβασιλείας την 31 Δεκεμβρίου 1836 (παλαιό ημερολόγιο) που επαναβεβαιώθηκε με βασιλικό διάταγμα του Όθωνα της 24ης Απριλίου του 1837 και λειτουργεί αδιαλείπτως από τις 3 Μαΐου 1837 (τρίτη ημέρα του Πάσχα). Είναι το δεύτερο σε μέγεθος Πανεπιστήμιο της Ελλάδας, μετά το Αριστοτέλειο Πανεπιστήμιο Θεσσαλονίκης, με περισσότερους από 40.000 προπτυχιακούς φοιτητές και περισσότερα από 2.000 άτομα διδακτικού και ερευνητικού προσωπικού.

Το Πανεπιστήμιο Αθηνών είναι το αρχαιότερο Ανώτατο Εκπαιδευτικό Ίδρυμα της σύγχρονης Ελλάδας και συνεισφέρει σημαντικά στο εκπαιδευτικό και ερευνητικό έργο της χώρας. Είναι επίσης το πρώτο Πανεπιστήμιο ολόκληρης της Βαλκανικής Χερσονήσου και της ευρύτερης περιοχής της Ανατολικής Μεσογείου.
Χάραρ

Η Χάραρ (αμχ. ሐረር) είναι μια πόλη στην ανατολική Αιθιοπία. Βρίσκεται στην περιφέρεια της Χαράρης, περίπου 500 χλμ. από την πρωτεύουσα Αντίς Αμπέμπα. Ο πληθυσμός της υπολογίζεται σε 122.000 κατοικούς. Είναι μεγάλο εμπορικό κέντρο της χώρας.
Επιχείρηση Κιμάς

Επιχείρηση Κιμάς (αγγλ. "Operation Mincemeat") ονομάστηκε μια επιτυχημένη βρετανική επιχείρηση αποπροσανατολισμού κατά την διάρκεια του Β΄ Παγκοσμίου Πολέμου που είχε ως αντικειμενικό σκοπό να πείσει τη γερμανική Ανώτατη Στρατιωτική Διοίκηση της Βέρμαχτ (OKW, Oberkommando Wehrmacht) ότι οι Σύμμαχοι επρόκειτο να εισβάλλουν στην Σαρδηνία και την Ελλάδα αντί για τη Σικελία που ήταν ο πραγματικός τόπος της απόβασης. Σκοπός της επιχείρησης ήταν να τοποθετηθούν παραπλανητικά έγγραφα σε ένα πτώμα που θα ξεβραζόταν σε μια ακτή της Ισπανίας. Η επιχείρηση περιγράφτηκε σε βιβλίο και αργότερα έγινε ταινία με τον τίτλο "The Man Who Never Was" (ελληνική απόδοση «Ο άνθρωπος που δεν υπήρξε ποτέ»). Χαρακτηριζόμενη ως «σχέδιο μέσα στο σχέδιο» αποτελούσε τμήμα του γενικότερου σχεδίου εξαπάτησης των Γερμανών με την κωδική ονομασία «Επιχείρηση Μπέρκλεϊ» (Operation Barcley).
Κυανοβακτήρια

thumb|right|Κυανοβακτήρια
Τα κυανοβακτήρια ("Cyanobacteria") αποτελούν φωτοσυνθετικούς οργανισμούς που παλαιότερα κατά την κλασική ταξινόμηση φέρονταν με το όνομα «κυανοφύκη». Σήμερα θεωρούνται ιδιαίτερη συνομοταξία στην επικράτεια των Βακτηρίων. Τα κυανοβακτήρια αποτελούν ομάδα φωτοσυνθετικών προκαρυωτικών οργανισμών, που θεωρούνται ικανά σε οξυγονογενή ή οξυγονούχο φωτοσύνθεση. 

Η αρχική τους ονομασία «κυανoφύκη» ("blue-green algae" στη διεθνή ορολογία) οφειλόταν κυρίως λόγω του χρώματος που παρουσίαζαν πολλά είδη εξ αυτών και που προερχόταν από την παρουσία της βιλιπρωτεΐνης που χαρακτηρίζει τις χρωστικές τόσο των οργανισμών αυτών όσο και των ερυθρών φυκών ή ροδοφύτων, και ειδικότερα της φυκοκυανίνης. Όλα τα μέλη της συνομοταξίας αυτής περιέχουν χλωροφύλλη α, εκτός από τα γένη "Πρόχλωρον (Prochloron)" και "Προχλωροκόκκος (Prochlorococcus)" που περιέχουν επίσης και χλωροφύλλη β.

Τα κυανοβακτήρια θεωρούνται ως πιθανοί πρώτοι οργανισμοί στη Γη οι οποίοι παρείχαν οξυγόνο με φωτοσύνθεση. Υπάρχουν αποδείξεις, από απολιθώματα του είδους αυτών, περί της ύπαρξής τους πριν από 3,5 δισεκατομμύρια χρόνια. Το δε κυτταρικό τοίχωμα αυτών είναι ανάλογο με εκείνο των «αρνητικών κατά Gram» βακτηρίων, οι δε φωτεινές αντιδράσεις της φωτοσύνθεσης γίνονται μέσα στο σύστημα της θυλακοειδούς μεμβράνης του κυττάρου. Άλλες δομές του κυττάρου τους είναι διάφορα πολυφωσφορικά σωμάτια που παρατηρούνται σαν απόθεμα φωσφορικών αλάτων, καθώς και τα κενοτόπια που πληρούνται με αέριο και βοηθούν στη πλευστότητα αυτών. Μερικά δε εξ αυτών είναι μονοκύτταρα ενώ άλλα είναι νηματώδη. Αναπαράγονται είτε με ένωση είτε με θραυσματοποίηση.

Τα κυανοβακτήρια βρίσκονται σχεδόν παντού σε ξηρά και θάλασσα και ειδικότερα σε χώρους με άπλετο φωτισμό. Μερικά είδη αυτών ζουν σε τελείως αφιλόξενα περιβάλλοντα μέρη, όπως ακόμη και σε θερμοπηγές όπου η θερμοκρασία υπερβαίνει τους +85 °C. Τα κυανοβακτήρια ευθύνονται σ΄ ένα μεγάλο μέρος της εξέλιξης του φωτοσυνθετικού οξυγόνου ιδιαίτερα στους ωκεανούς και συμβάλουν κατά πολύ στη δέσμευση του διοξειδίου του άνθρακα, κατά τις ανεξάρτητες του φωτός (σκοτεινές) αντιδράσεις καθώς και του αζώτου.

Πολλές φορές συγκεντρώνονται σε μεγάλους αριθμούς κατόπιν υπερβολικής ανάπτυξης σε επιφάνειες λιμνών και υδατοδεξαμενών όπου διακρίνονται τακτικότερα σαν πράσινοι επιπλέοντες κόκκοι. Αυτές όμως οι μεγάλες συγκεντρώσεις μπορεί και να απελευθερώσουν τοξίνες, γνωστές ως κυανοτοξίνες.
Στασιμοπληθωρισμός

<br>
Στασιμοπληθωρισμός ή πληθωρισμός προσφοράς ονομάζεται ο πληθωρισμός που δε συνοδεύεται από αντίστοιχη αύξηση της παραγωγής, η οποία μπορεί να μείνει στάσιμη. Γενικά, σύμφωνα με το νόμο της προσφοράς η αύξηση των τιμών στα προϊόντα αυξάνει την προσφορά αγαθών, γιατί προσελκύει το ενδιαφέρον των επιχειρήσεων. Το αποτέλεσμα του στασιμοπληθωρισμού είναι η αύξηση των ποσοστών ανεργίας παράλληλα με την αύξηση του πληθωρισμού. Αυτός ο πληθωρισμός διαφέρει από τις συνήθεις περιπτώσεις πληθωρισμού, που είναι πληθωρισμοί ζήτησης, καθώς παραδοσιακά σε αυτούς τα ποσοστά της ανεργίας κινούνται αντίστροφα με τις πληθωριστικές πιέσεις. Οι συγκεκριμένες πιέσεις παρατηρούνται σε οικονομίες που εμφανίζουν υψηλούς ρυθμούς ανάπτυξης, πράγμα που αυξάνει τη ζήτηση για προϊόντα, συνεπώς και τις τιμές για δεδομένη προσφορά. Λόγω των ρυθμών ανάπτυξης δημιουργούνται θέσεις εργασίας και συνεπώς τα ποσοστά της ανεργίας θα έπρεπε να συμπιέζονται προς τα κάτω.

Ο στασιμοπληθωρισμός εμφανίζεται όταν το κόστος επένδυσης αυξάνεται, ώστε να διαχέεται στην αγορά, δημιουργώντας πληθωρισμό. Ταυτόχρονα, αποτρέπει τις επιχειρήσεις να επενδύσουν περαιτέρω, άρα δεν αυξάνεται η αύξηση της προσφοράς αγαθών όπως προβλέπει ο νόμος της προσφοράς. Σε χειρότερη περίπτωση αντί για νέες επενδύσεις κλείνουν μερικές επιχειρήσεις, ώστε να αυξάνεται η ανεργία.

Σύμφωνα με κάποιες οικονομικές θεωρίες υπάρχουν δύο λόγοι που μπορούν να προκαλέσουν στασιμοπληθωρισμό. Και με τους δύο τρόπους αυξάνεται το κόστος της επένδυσης. Ο πρώτος είναι η ολιγοπωλιακή ή μονοπωλιακή οργάνωση της οικονομίας, ώστε να έχουν τη δύναμη να επιβάλλουν στην αγορά μεγαλύτερες τιμές, χαρακτηριστικό παράδειγμα είναι οι ανατιμήσεις του πετρελαίου. Ο άλλος λόγος είναι η αύξηση των μισθών που μπορούν να επιβάλλουν εργατικά συνδικάτα. Σύμφωνα με αυτή τη θεώρηση ο στασιμοπληθωρισμός οφείλεται γενικά σε διαστρέβλωση της οικονομίας που επιβάλλεται για ικανοποίηση προσωπικών συμφερόντων.
Φίννοι

Φίννοι είναι η ονομασία μιας οικογένειας λαών της Ευρώπης, η οποία απαρτίζεται από έθνη που ομιλούν ως μητρική κάποια από τις φιννικές γλώσσες (κλάδος των ουραλικών). Μέχρι και τα μεσαιωνικά χρόνια ζούσαν διάσπαρτοι σε μία μεγάλη περιοχή της ΒΑ Ευρώπης, από την ανατολική Σκανδιναβία μέχρι τα Ουράλια. Σήμερα όμως είναι συγκεντρωμένοι στα δύο γεωγραφικά άκρα αυτής της περιοχής, την ανατολική Βαλτική και το μέσο Βόλγα, μιλώντας αντίστοιχα κάποια από τις βαλτοφιννικές και βολγαφιννικές γλώσσες.

Οι κύριοι εκπρόσωποι της πρώτης κατηγορίας είναι οι Φινλανδοί (συχνά αναφέρονται και σκέτα ως Φίννοι, αφού Φινλανδία σημαίνει "χώρα των Φίννων"), οι Εσθονοί και οι Καρέλιοι (οι τελευταίοι κατοικούν λίγο βορειότερα). Οι Εσθονοί περιλαμβάνουν και τους Λιβονούς, μια μεγάλη φυλή που ενσωμάτωσαν σταδιακά το 18ο - 19ο αιώνα. Άλλα μικρότερα φύλα της ιστορικής Ίνγκριας έχουν πια χάσει την ταυτότητά τους, αφομοιωθέντα από τους Ρώσους - στην καλύτερη περίπτωση επιβιώνει η γλώσσα τους σε λίγες δεκάδες γηραιών ομιλητών.

Η δεύτερη κατηγορία αποτελείται αποκλειστικά από δύο μικρούς (δεν ξεπερνούν αθροιστικά το ενάμιση εκατομμύριο) λαούς, τους Μορδβίνους και τους Μαρί, που είναι "κυρίαρχα έθνη" σε δύο ρωσικές Δημοκρατίες, στη Μορδοβία και τη Μαρίι Ελ αντίστοιχα. Μικρότερες φυλές της περιοχής που ομιλούν επίσης βολγαφιννικές διαλέκτους (Μόξα, Έρζια), θεωρούνται εσωτερικές υποδιαιρέσεις των Μορδβίνων.
Αποφθέγματα του Προέδρου Μάο

right|thumb|150px
Το βιβλίο Αποφθέγματα του Προέδρου Μάο (Κιν. 毛主席语录), γνωστό στη Δύση ως Κόκκινο Βιβλιαράκι (ή, Βιβλίο) και κατά την Πολιτιστική Επανάσταση ως Κόκκινο Βιβλίο-Θησαυρός, άρχισε να εκδίδεται από την κυβέρνηση της Λαϊκής Δημοκρατίας της Κίνας τον Απρίλιο του 1964. Περιέχει τις ιδεολογικές θέσεις του τότε Κινέζου Προέδρου Μάο Τσετούνγκ, οι οποίες επηρέασαν βαθιά τη μαρξιστική σκέψη της εποχής του, ιδιαίτερα στη Δυτική Ευρώπη. Έχει μεταφραστεί σε περισσότερες από 50 γλώσσες.

Θεωρείται το δεύτερο σε κυκλοφορία βιβλίο σε όλη την ιστορία, μετά την Αγία Γραφή. Η έκδοση του βιβλίου σε μέγεθος τσέπης αποσκοπούσε στην ευχρηστία του και συνέβαλε στη ραγδαία διάδοσή του στον κινεζικό λαό.

Σκοπός της έκδοσής του ήταν η μεταμόρφωση της κινεζικής κοινωνίας με βάση τα κομμουνιστικά ιδεώδη υπό το πρίσμα της ιδεολογικής αντίληψης του Μάο. Κατά τη διάρκεια την Πολιτιστικής Επανάστασης, η οποία ξεκίνησε το 1966, απαιτούνταν η ανάγνωσή του τόσο στα σχολεία όσο και στους χώρους εργασίας. Όμως, μετά το τέλος της Επανάστασης και την ανάληψη της κεντρικής εξουσίας από τον Ντενγκ Ξιαοπίνγκ, η σπουδαιότητα που αποδιδόταν στο πρόσωπο και το "Βιβλίο" του Μάο άρχισε να φθίνει και να θεωρείται δείγμα αριστερής απόκλισης και προσωπολατρείας.
Αυγουστίνος Δημητρίου

thumb|150px|Ο Κύπριος φοιτητής, Αυγουστίνος Δημητρίου
Ο Αυγουστίνος Δημητρίου είναι Κύπριος πρώην φοιτητής που έπεσε θύμα αστυνομικής βίας στις 17 Νοέμβρη 2006 στη Θεσσαλονίκη, όταν ξυλοκοπήθηκε χωρίς λόγο από άντρες της αστυνομίας. Η υπόθεσή του απέκτησε αρκετή δημοσιότητα λόγω της απόδοσης του τραυματισμού του, μέσω ανακοίνωσης της Γενικής Αστυνομικής Διεύθυνσης Θεσσαλονίκης, σε αυτοτραυματισμό λόγω πτώσης, ισχυρισμός που διαψεύσθηκε από βίντεο που κατέγραψε τον ξυλοδαρμό. Οκτώ αστυνομικοί που εμπλέκονται στην υπόθεσή του κατηγορήθηκαν για τις πράξεις τους, και η δίκη αναμένεται να γίνει στις 4 Νοεμβρίου 2008, μετά από δύο αναβολές. Η περίπτωσή του αναφέρθηκε σε επίσημη έκθεση των ΗΠΑ για τα ανθρώπινα δικαιώματα.
Βορόνεζ

Το Βορόνεζ (ρωσ. Воро́неж: ΔΦΑ:[vɐˈronʲɪʂ]) είναι πόλη της Ρωσίας, κοντά στα σύνορα της χώρας με την Ουκρανία και πρωτεύουσα της ομώνυμης περιφέρειας. Είναι κτισμένο στις όχθες του ποταμού Βορόνεζ, λίγο πριν τη συμβολή του με το Ντον, και απέχει από τη Μόσχα περίπου 587 χιλιόμετρα σε ευθεία γραμμή. Αποτελεί σημαντικό σιδηροδρομικό και οδικό κόμβο για την επικοινωνία της χώρας με την Ευρώπη. Ο πληθυσμός του κατά την τελευταία απογραφή (2016) ανερχόταν σε 1.032.895 κατοίκους.
Ντενίζ Μπαϊκάλ

Ο Ντενίζ Μπαϊκάλ (τούρκ.: "Deniz Baykal") είναι Τούρκος πολιτικός και πρωήν αρχηγός της αξιωματικής αντιπολίτευσης.

Γεννήθηκε το 1938 στην Αττάλεια και σπούδασε νομικά στο πανεπιστήμιο της Άγκυρας. Ολοκλήρωσε τις σπουδές του στο Πανεπιστήμιο Κολούμπια και στο Μπέρκλεϊ. Η οικογένειά του κατάγεται από την Αίγυπτο. Ακολούθησε ακαδημαϊκή σταδιοδρομία, αλλά την εγκατέλειψε το 1973 όταν εκλέχθηκε βουλευτής με το ρεπουμπλικανικό κόμμα. Έχει διατελέσει μεταξύ άλλων υπουργός οικονομικών, ενέργειας και αναπληρωτής πρωθυπουργός.

Το 1988 εκλέχτηκε γεν. γραμματέας του Ρεπουμπλικανικού κόμματος και το 1992 αρχηγός του. Το 2003 εκλέχτηκε αντιπρόεδρος της Σοσιαλιστικής Διεθνούς, θέση την οποία ακόμα διατηρεί, παρ'όλο που πολλοί θεωρούν ότι το κόμμα του δεν έχει σχέση με σοσιαλισμό. Στις εκλογές του 2007 ηττήθηκε από το κόμμα ΑΚΡ του Ταγίπ Ερντογάν. Παρά τις εσωτερικές κρίσεις στο κόμμα του, διατήρησε την αρχηγία.

Έχασε την αρχηγία του Ρεπουμπλικανικού κόμματος το 2010 από τον Κεμάλ Κιλιτζάρογλου που είναι πλέον πρόεδρος του Ρεπουμπλικανικού κόμματος και αντιπρόεδρος της Σοσιαλιστικής Διεθνούς. Διαμένει μόνιμα στην Τουρκία.



Κατηγορία:Υπουργοί Οικονομικών Υποθέσεων της Τουρκίας
Κατηγορία:Υπουργοί Εξωτερικών Υποθέσεων της Τουρκίας
Κατηγορία:Τούρκοι βουλευτές
Κατηγορία:Απόφοιτοι Πανεπιστημίου της Άγκυρας
Κάτω Λεσινίτσα

Η Κάτω Λεσινίτσα είναι χωριό της Επαρχίας των Αγίων Σαράντα στην νότια Αλβανία (Βόρεια Ήπειρος). Βρίσκεται δίπλα στην Ελληνο-Αλβανική μεθόριο, σε απόσταση 900 μέτρων βορειοδυτικά των Ελληνικών συνόρων. Όλοι οι κάτοικοί της είναι γηγενείς Έλληνες και έχουν στενούς (και συγγενικούς) δεσμούς με τα πλησιέστερα χωριά της Ηπείρου που βρίσκονται στην Ελληνική Επικράτεια. 

Ανήκει στην αναγνωρισμένη από το αλβανικό κράτος «ελληνική μειονοτική ζώνη».
Kia Motors

300px|thumb|right|Το εργοστάσιο της Kia Motors στη Νότια Κορέα.
Η Kia Motors [στυλιζαρισμένη ως (ΚΙΛ)]είναι μία αυτοκινητοβιομηχανία που εδρεύει στη Νότια Κορέα και θυγατρική της Hyundai Motors. Ιδρύθηκε το 1944, ενώ από το 1952 κατασκεύαζε ποδήλατα με το όνομα Kia. Αργότερα κατασκεύασε φορτηγά και, με την εξαγορά της "Asia Motors" το 1976, και αυτοκίνητα. Τα πρώτα αυτοκίνητα ήταν κατασκευασμένα με άδεια της Peugeot και Fiat, αλλά αργότερα άρχισε συνεργασία με την Mazda. Το 1998 την εξαγόρασε η Hyundai και ένα χρόνο αργότερα παρουσίασε πάλι κέρδη. 

Είναι η παλαιότερη αυτοκινητοβιομηχανία της Νότιας Κορέας και το όνομά της σημαίνει «ανατέλλων από την Ασία» από το ΚΙ=ανατέλλω και το Α=Ασία.

Στην Ευρώπη, η ΚΙΑ έκανε την εμφάνιση της στα μέσα του 1991 με ένα αυτοκίνητο πόλης της κατηγορίας B, το Kia Pride, το οποίο βασιζόταν στο Mazda 121. Η εισαγωγή της ΚΙΑ στην Ελλάδα έγινε το 1993 με το μικρομεσαίο μοντέλο της, το Kia Sephia. Το 1995 στην παλέτα της προστέθηκε το Sportage, ένα μικρομεσαίο αυτοκίνητο SUV 4x4 που έγινε ιδιαίτερα δημοφιλές στη χώρα μας, το οποίο από το 1995 ως και το 1999 παραγόταν στη Γερμανία στο εργοστάσιο της Karmann και μετέπειτα από το 1999 ως το 2003 παραγόταν στη Νότια Κορέα.

Από τότε και μετά, η ΚΙΑ έχει παρουσιάσει αρκετά μοντέλα για κάθε κατηγορία, όπως το Kia Shuma, Kia Rio, Kia Picanto, Kia Sorento, Kia Cerato, Kia Cee'd, Kia Pro Cee'd, τα οποία εισήχθησαν και στην Ελλάδα και έγιναν δημοφιλή λόγω του πολύ καλού Value for Money που προσέφεραν και της χαμηλής τους τιμής.
Κώστας Μακεδόνας

Ο Κώστας Μακεδόνας (πραγματικό ονοματεπώνυμο: Κωνσταντίνος Πάκας) ("γενν." Θεσσαλονίκη, 20 Φεβρουαρίου 1967) είναι σημαντικός Έλληνας τραγουδιστής.